**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 27/07/2022**

**Αριθμ. Πρωτ. 13157**

**ΑΠΟΣΠΑΣΜΑ**

**Από το πρακτικό της αριθμ. 24ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 227**

**Αποδοχή της υπ΄ αριθμόν 49 /21.07.2022 Τεχνικής Μελέτης με τίτλο:** **« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΟΣΙΟΥ ΣΕΡΑΦΕΙΜ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑ ΚΑΛΑΜΙΩΤΙΣΣΑ »** **.**

Στη Λιβαδειά σήμερα 26η Ιουλίου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 12907/22-07-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα oκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ.Μητά Αλέξανδρου) Αν και είχε νόμιμα προσκληθεί

3.Νταντούμη Ιωάννα(αν/κό μέλος κ. Καλογρηά Αθανασίου)

4.Σαγιάννης Μιχαήλ

5.Μερτζάνης Κωνσταντίνος

6.Καπλάνης Κωνσταντίνος

7.Πούλος Ευάγγελος

8.Μπράλιος Νικόλαος

Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την με αριθ. πρωτ. 12866/22-07-2022 εισήγηση (σε ορθή επανάληψη) της Δ/νσης των Τεχνικών Υπηρεσιών του Δήμου Λεβαδέων στην οποία αναφέρονται :

*Αντικείμενο της παρούσας μελέτης που φέρει τον τίτλο :* ***« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΟΣΙΟΥ ΣΕΡΑΦΕΙΜ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑ ΚΑΛΑΜΙΩΤΙΣΣΑ »****είναι η αποκατάσταση της οδοποιίας που συνδέει την περιοχή της Παναγίας Καλαμιώτισσας με την Ιερά Μονή του Οσίου Σεραφείμ.*

***Τα τεχνικά στοιχεία του έργου είναι:***

***Α. χωματουργικές εργασίες - οδοστρωσία :***

* *Εργασίες εκσκαφής εδαφών σε έδαφος γαιωημιβραχώδες με σκοπό τη εξομάλυνση - διάνοιξη της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας.*
* *Εργασίες διάνοιξης τάφρων με στόχο την ομαλή διευθέτηση των ομβρίων υδάτων.*
* *Εργασίες εκσκαφής θεμελίωσης για την κατασκευή μικρών τεχνικών, από τσιμεντοσωλήνες και οπλισμένο σκυρόδεμα, φορτοεκφόρτωση και μεταφορά των προϊόντων εκσκαφής σε αδειοδοτημένους χώρους που θα υποδειχθούν από την Υπηρεσία.*
* *Εργασίες κατασκευής βάσης οδοστρωσίας από θραυστά αδρανή υλικά συμπυκνωμένου μεταβλητού πάχους 0,12 μ και πλάτους 5,70 μέτρων για την εξομάλυνση της κατά μήκος κλίσης του δρόμου.*

***Β. Τεχνικές εργασίες :***

* *Τοποθέτηση προκατασκευασμένων τσιμεντοσωλήνων αποχέτευσης κλάσεως αντοχής 120 κατά ΕΛΟΤ ΕΝ 1916 ονομαστικής διαμέτρου D 1200 mm, σε όρυγμα με μηχανικά μέσα, σύνδεσή τους για την εξασφάλιση της σωστής λειτουργίας της απορροής των όμβριων υδάτων.*
* *Κατασκευές από σκυρόδεμα κατηγορίας C 16/20 για επένδυση τάφρων τριγωνικών – τραπεζοειδών διατομών, επένδυσης κοίτης ρεμάτων, περιβλήματα και βάσεις έδρασης σωληνωτών αγωγών (τσιμεντοσωλήνων), με τοποθέτηση δομικού πλέγματος B500C, όπου απαιτείται σύμφωνα με τη τεχνική μελέτη.*

***Γ. Ασφαλτικά :***

* *Προεπάλειψη ανασφάλτωτης επιφάνειας με ασφαλτικό διάλυμα , (ασφαλτική προεπάλειψη).  
  Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04.*

***Δ. Σήμανση και ασφάλεια :***

* *Τοποθέτηση ρυθμιστικών πινακίδων ένδειξης επικίνδυνων θέσεων για την ασφάλεια των διερχομένων.*
* *Εργασίες διαγράμμισης οδοστρώματος με ανακλαστική βαφή.*

*Το συνολικό μήκος του έργου είναι 3.600 μέτρα με πλάτος ασφαλτικής επιφάνειας 5,50 μέτρα και ερείσματα εκατέρωθεν 0,20 μ και 0,80 μ*

*Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των* ***500.000,00€*** *συμπεριλαμβανομένου του Φ.Π.Α. 24% .*

*Κατόπιν όλων των ανωτέρω και σε εφαρμογή των διατάξεων του* ***άρθρου 40 του Ν.4735/2020*** *έτσι όπως αυτό αντικατέστησε το άρθρο* ***72 παρ.***  *περί αρμοδιοτήτων της Οικονομικής Επιτροπής του* ***Ν.3852/2010*** *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-* ***Πρόγραμμα Καλλικράτης****»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν* ***49 /21.07.2022*** *Τεχνικής Μελέτης με τίτλο:* ***« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΟΣΙΟΥ ΣΕΡΑΦΕΙΜ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑ ΚΑΛΑΜΙΩΤΙΣΣΑ»*** ***,*** *προϋπολογισμού 500.000,00ε συμπεριλαμβανομένου του Φ.Π.Α. 24%*

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την υπ΄αριθμόν 49 /21.07.2022 Τεχνική Μελέτη (σε ορθή επανάληψη) με τίτλο:

« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΟΣΙΟΥ ΣΕΡΑΦΕΙΜ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑ ΚΑΛΑΜΙΩΤΙΣΣΑ» , προϋπολογισμού 500.000,00ε συμπεριλαμβανομένου του Φ.Π.Α. 24%

-Το υπ΄ αρ. πρωτ. 12866/22-07-2022 έγγραφο (σε ορθή επάνάληψη) της Δ/νσης των Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμόν **49 /21.07.2022** Τεχνική Μελέτη με τίτλο: **« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΟΣΙΟΥ ΣΕΡΑΦΕΙΜ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑ ΚΑΛΑΜΙΩΤΙΣΣΑ» ,** προϋπολογισμού 500.000,00ε συμπεριλαμβανομένου του Φ.Π.Α. 24% , που αποτελεί συνημμένο της παρούσας απόφασης.

**Η απόφαση πήρε αριθμό 227/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 27-07-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Νταντούμη Ιωάννα

2. Αποστόλου Ιωάννης ΙΩΑΝΝΗΣ Δ. ΤΑΓΚΑΛΕΓΚΑΣ

3 Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Πούλος Ευάγγελος

7.Μπράλιος Νικόλαος